ఇక్రా చౌదరి

ఇక్రా చౌదరి (జననం  26 ఆగస్టు 1994) భారతదేశానికి చెందిన రాజకీయ నాయకురాలు. ఆమె 2024లో జరిగిన లోక్‌సభ ఎన్నికలలో కైరానా నియోజకవర్గం నుండి తొలిసారిగా లోక్‌సభ సభ్యురాలిగా ఎన్నికైంది.
రాజకీయ జీవితం
ఇక్రా చౌదరి రాజకీయ నేపధ్యమున్న కుటుంబం నుండి రాజకీయాలలోకి వచ్చింది. ఆమె  తాత అక్తర్ హసన్, తండ్రి మునవ్వర్ హసన్, తల్లి తబస్సుమ్ హసన్ కైరానా నుండి  లో‍క్‍సభ సభ్యులుగా ఎన్నికయ్యారు. ఇక్రా చౌదరి సోదరుడు నహిద్ హసన్ మూడుసార్లు శాసనసభ సభ్యుడిగా ఎన్నికయ్యాడు. ఆమె 2016లో తన రాజకీయ జీవితాన్ని ప్రారంభించి జిల్లా పంచాయతీ ఎన్నికలలో పోటీ చేసి ఓడిపోయింది. 

ఇక్రా చౌదరి 2024లో జరిగిన లోక్‌సభ ఎన్నికలలో కైరానా నియోజకవర్గం నుండి సమాజ్ వాదీ పార్టీ అభ్యర్థిగా పోటీ చేసి తన సమీప ప్రత్యర్థి భారతీయ జనతా పార్టీ అభ్యర్థి ప్రదీప్ కుమార్ పై 69116 ఓట్ల మెజారిటీతో గెలిచి తొలిసారిగా లోక్‌సభ సభ్యురాలిగా ఎన్నికైంది. 
మూలాలు 

వర్గం:1994 జననాలు
వర్గం:18వ లోక్‌సభకు ఎన్నికైన మహిళా సభ్యులు
వర్గం:18వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు